الإدعاء
- تصميم منتشر بشكل كبير، عليه لوجو موقع "الشروق"، بيقول: "اللواء فؤاد علام: إقترحت على الرئيس السيسي إعدام كل الأخوان بالسجون لكنه رفض إحتراما للقضاء".
– تصريح مفبرك. اللواء فؤاد علام مقالش الكلام ده، وموقع “الشروق” منشرش خبر بالمحتوى ده.✅✅
جريدة الشروق – Shorouk News
– التصريح الأصلي المكتوب على التصميم ده بيقول: “فؤاد علام: مصر تواجه الإرهاب نيابة عن الكثير من دول العالم”.
– كمان لو ركزنا هنلاقي فونت الخط المستخدم في التصميم ده مختلف عن الفونت المستخدم في تصميمات الشروق الأصلية، بجانب إن العنوان في أخطاء إملائية صعب يقع فيها موقع صحفي، زي: “إقترحت” بدل “اقترحت”، و”الأخوان” بدل “الإخوان”، و”إحتراما” بدل “احترامًا”.
التصريح ده انتشر امبارح، بعد أنباء عن تنفيذ حكم الإعدام في حق 9 أشخاص ادانتهم المحكمة بقتل النائب العام السابق هشام بركات، والحكم اتأكد تنفيذه النهاردة، في ظل مناشدات من منظمة العفو الدولية بوقف تنفيذ الحكم اللي وصفته بإنه “جائر” لإن “بعض المتهمين قالوا إنهم اختفوا قسريًا وتعرضوا للتعذيب للاعتراف بالجريمة”، وقالت: “لا شك في أنه يجب مقاضاة المتورطين في الهجمات المميتة ومحاسبتهم على أفعالهم ، لكن إعدام السجناء أو إدانة أشخاص استنادًا إلى اعترافات انتزعت تحت التعذيب ليس عدلًا”.